Den Vest-Sjællandske Avis, 1827-09-25
Regieringen betragter dette Skrift som oprørisk og har ladet Sag lægge an imod Forfatteren. Det andet Skrift er Napoleons Levnetsbeskrivelse af Walter Scott, en Bog som nu bliver almindelig dadlet, deels skildret som en Roman og deels som at være blot sammensat af upaalidelige Avis Relationer. Forfatteren har der beskyldt Gen. Gourgand for et troeløst Forhold mod Napoleon, da han opholdt sig paa St. Helena, hvilken beskyldning har opbragt denne Generali høieste Grad, og bevæget ham til at lade indrykke en Giendrivelse i de offentlige Blade. Midten af Juni Maaned ankom til Rio Janeiro, de to Engelske Skibe, som ere udsendte for at undersøge Kysterne af Sydamerika nemlig Adventure, Capitain King og Beagle, Capit. Pringle Stokes. De ville derfra afseile det første til Statenland og det andet til det Magellanske Stræde og derpaa tilbringe i Valparaiso Vinteren for Aaret 1828, som der indtræffer i Mai og i Juni Captain Stokkes har udfundet, at man med megen Sikkerhed kan seile igiennem det Magellandske Stræde fra Vesten til Østen; men at det derimod er meget vanskeligt og langvarigt at seile den modsatte Retning, fordi saavel Strømme som Vind sædvanlig komme fra den vestlige Side. Strædet er ligesom den hele sydlige Spidse af Amerika fuldt af fortræffelige Havne og besidder en stor Overflødighed af Træe, Vand og Fisk og Guianichos, nogle Dyr der er saa store som en Kalv hvis Kiød er fortræffeligt og har en vild Smag Skibet Adventure vil i Aaret 1829 seile omkring Jorden og paa Veien anløbe i Nyesydvallis. Skibet Beagle derimod vil reise hiem paa den nærmeste Vei; begge Skibe have havt hyppige Forbindelser med de vilde Jndvaanere, og ere blevne meget venskabelige modtagne af dem. Overfladen af de Provinser, som Birmanerne ved den sidste Fred have aftraadt til England er i det mindste ligesaa stort som Kongeriget Portugal. Birmanerne have nemlig ved Traktaten af 24de Februar 1826 i Vandaboo aftraadte: 1) Kongeriget Aracan, som mod Østen udstrækker sig til Bengalen og mod Norden hænger sammen med den Engelske Provins Chitagon. Landet er rigt og frugtbar, har Overflødighed paa Qvæg, Træe, Metaller, Riis, Fiske o. s. v., Folket som boer der ligner mere Hinduerne end Birmanerne og taler det Hinduiske Sprog; men det er deri forskielligt fra Hinduerne, at det bekiender sig til Budhas og ikke til Bramas Lære. Det er adskilt fra Birmanerne ved høie Bierge, som fordet meste ere beboede af uafhængige og vilde Stammer. Ved Aqvisitionen af dette Land er det Ostindiske Compagnies Magt blevet betydeligt forøget. De danne tilligemed Biergene af Guarno, som ere tributaire til Englænderne en Formuur mod Birmanerne. 2) Overherredømmet over Assam, Caschar og Yntu. Assam er den store Dal hvorigiennem Floden Bramaputra løber. Det har omtrent 500,000 Jndvaanere som tale det Hinduiske Sprog. Caschar og Yntu ere to Fyrstendømmer, som i lang Tid have staaet i Handelsforbindelse med Englænderne; men have været tributaire til Birmanerne, betale det Jndiske Compagnie med en Crora Rupier; omtrent 20 Millioner Franker, i Krigsomkostninger. Englænderne anlægge allerede en nye Stad i disse erobrede Provinser, som bliver kaldet Amherstovn; den ligger meget fordeelagtig ved Mundingen af Floden Martulan, hvorved en let Communication kan finde Sted; Havnen er god, og kan modtage Skibe af enhver Drægtighed. Man haaber at denne Bye vil snart blive den vigtigste Handelsplads i de Hindu Chinesiske Provinser. Peguanerne ankomme allerede i Mængde dertil, forat profitere af den Handelsfriehed og de Fordeele, som denne Stad tilbyder. J Provinsen Merguisom ligeledes er bleven aftraadt til Englænderne, er en Strækning ved Søen, hvor der fiskes de Perler, som sælges til Jndien og China. Jmidlertid er intet regelmæssig Perlefiskerie endnu blevet oprettet, og Jndvaanerne samle kun de Perle muslinger, som Havet efterlader sig paa Klipperne. De Perler, som Englænderne hidindtil have indsamlet, ere smaae og runde; men af en reen og glimrende Farve.